Må ikke forveksles med Fjellfly (1954–1972).
Fjellfly AS-350 B3
**Fjellfly AS** er et norsk aksjeselskap som ble etablert av Einar Andersen i 1977 på Hovden i Setesdal. Per 2023 er foretaket et rent helikopterselskap, med Knut Axel Ugland Holding AS som hovedaksjonær. Selskapet har (per 2023) baser på Hovden i Setesdal og på Kjevik utenfor Kristiansand.

Historikk
---------

### Selskapsnavnet

Navnet «Fjellfly» hadde tidligere vært i bruk fra 1954 til 1972 av Snorre Kjetilson, med base ved Skien lufthavn, Geiteryggen.

Reetableringer
--------------

Andersen reetablerte selskapet både i 1977, i 2010 og i 2012.

### Flåte og avdelinger

Etter at Andersen reetablerte selskapet i 1977 begynte han med en Cessna 206 med flottører. Flåten ble senere utvidet med en Cessna 185 og en DeHavilland Beaver. I 1983 anskaffet selskapet sitt første helikopter. Driften innebar en utstrakt virksomhet innen sightseeing, transport av jegere og fiskere (gjerne høyt til fjells), foto- og reklameflyging, overvåking og anleggsflyging. Selskapet drev også helikopterskole med Hughes 269C, hvor selskapet satset på å gi en profesjonell utdannelse under realistiske forhold. Selskapet etablerte sin egen heliport like sør for Hovden sentrum.

Fjellfly hadde også avdelinger ved Bergen lufthavn, Flesland samt Ulvik i Hardanger.

Etter å ikke ha eksistert som selvstendig selskap siden 2007, ble selskapet reetablert på høsten i 2010. I januar 2011 utvidet Fjellfly virksomheten ved å tilby teorikurs for trafikkflygere (både for helikopter og fly). Fra mai 2013 har selskapet hatt egen AOC, lisens og driftstillatelse for operativ flyging med helikopter og sjøfly. Skoledriften ble utvidet med praktisk utdanning på helikopter og sjøfly fra og med oktober 2013.

På 2010-tallet gikk Fjellfly over til å drive utelukkende med helikopterflygninger.

Selskapet etablerte sin hovedbase for utdanning ved Stavanger lufthavn, Sola, mens operativ base primært var Hovden. I jakt- og fiskesesongen tilbød Fjellfly flyging ut fra Songadammen og Vågslid skisenter med helikopter, og fra Møsvatn/Skinnarbu med sjøfly.

Referanser
----------

1. ↑  «Fjellfly AS - Alt i helikoptertjenester». *Fjellfly*. Besøkt 2. august 2023.
2. 1 2 3  «Om selskapet». *Fjellfly*. Besøkt 2. august 2023. «Fjellfly AS ble re-etablert i 2012 med mål om å være en ledende helikopter-operatør på innlandet i Sør-Norge. (---) Fjellfly AS eies i dag hovedsakelig av Knut Axel Ugland Holding AS»
3. ↑  «Fjellfly AS - Alt i helikoptertjenester». *Fjellfly*. Besøkt 2. august 2023. «Vi har Airbus AS 350 B3 fast stasjonert på Hovden i Setesdal og på Kjevik i Kristiansand.»
4. ↑  «Norge Rundt 26. mars 2004». *nrk.no*. 26. mars 2004. Besøkt 2. august 2023. «Hovden i Setesdal: Helikopterskole»
5. ↑  Arntzen, Kari Jeppestøl (27. februar 2017). «Vil la hyttefolket fly til Hovden». *NRK*. Besøkt 2. august 2023. «I 60 år har det vært sporadiske landinger på Hartevann, men de siste årene har selskapet Fjellfly gått over til helikopter.»

Eksterne lenker
---------------

* Fjellflys hjemmeside
* Fjellfly på Facebook

| * v
* d
* r
Norske helikopteroperatører |
| --- |
| Statlige etater | 
* Luftforsvaret
* Redningshelikoptertjenesten
* Luftambulansetjenesten
* Politiets helikoptertjeneste

 |
| Private selskaper, innleid av staten | 
* Airlift
* Norsk Luftambulanse
* Lufttransport

 |
| Private selskaper, offshore-fokuserte | 
* Bristow Norway
* CHC Helikopter Service

 |
| Private selskaper, fastlands-fokuserte | 
* Fjellfly
* Fonnafly
* Helitrans (HelikopterDrift)
* Hesnes air
* Nord Helikopter

 |